### Resume

[adresse] spildevandsplan 2020-2028 beskriver mål og indsatser særligt vedrørende reduktion af overløb fra fælleskloak. [adresse] indsatser følger spildevandsplanen.

Projekt Bedre Badevand er [adresse] supplerende projekt for at mindske udledningen af overløb fra fællesvand via bygværker i [adresse] og fra renseanlægget. Projektet reducerer mængden af urenset spildevand, som udledes under regnvejr og ender i [adresse], og vil forbedre badevandskvalitetetn væsentligt inden for en kort tidshoisont, men har kun en mindre effekt på fjordens miljøstand da stofmængder fra andre kilder er meget større.

### Sagsfremstilling

[adresse] spildevandsplan 2020-2028 beskriver indsatser bl.a. vedrørende adskillelse af spildevand og regnvand i de fælleskloakerede områder. De igangværende indsatser følger spildevandsplanens mål og prioriteringer.

Sagen vedrører godkendelse af [adresse] projekt, som er en ekstra indsats for at mindske overløb af fællesvand til vandløb og [adresse]. I følge [adresse] kan den samlede stofmængde i de overløb, der påvirkes af "Projekt Bedre Badevand", nedbringes med 75 % i 2023 og ca. 83% i 2030. Det betyder en bedre og hurtigere indsats i forhold til de beskrevne indsatser i spildevandsplanen.

Spildevandsselskabet ønsker en godkendelse af projektets mål med henblik på at opnå et tillæg til selskabets økonomiske ramme hos Forsyningssekretariatet. Begrebet 'Mål' er i denne sammenhæng Forsyningssekretariatets definition, der relaterer til de økonomiske forhold i vandsektoren. Godkendelsen af målene kan komme fra udvalg, som kommunalbestyrelsen har uddelegeret sin beslutningskompetence til.

Der er redegjort for projektet og dets mål i bilag nr. 1 om '[adresse] oplæg til mål til projekt Bedre Badevand'. Heraf fremgår blandt andet, at tiltagene i projektet består af 4 delprojekter:

* En maskinel udbygning på [adresse], der øger kapaciteten af vandindtaget i regnvejrssituationer, ved at ændre på slammets bundfældningsegenskaber.
* En kraftig pumpestation på [adresse], der kan ”trække” store vandmængder frem til renseanlægget – kloakkerne vil derfor sjældent blive fyldt.
* Et stort overløbsbassin og et rørbassin på [adresse] til opmagasinering af overløbsvand. Her sker der også en bundfældning af stoffer i spildevandet, inden det udledes via overløbet på renseanlægget (Bypass).
* En for-prioritering af spildevand fra allerede separat kloakerede områder frem til renseanlægget, så dette ledes uden om overløbsbygværkerne i 4 ”spildevandskorridorer”.

Målet med spildevandskorridorerne er, at "alt spildevand fra eksisterende og kommende separatkloakerede områder skal tilføres én af fire spildevandskorridorer fra henholdsvis øst, vest, syd og nord. Dette giver også særdeles god mening på to måder":

1. Det medvirker til en væsentlig reduktion af stofindholdet i overløbsvandet.
2. Det skærper motivationen for at separere kloaknettet, da det separerede spildevand fra ejendommene ikke senere igen bliver blandet sammen med regnvand.

Der er vedlagt to kort som bilag nr. 2 og bilag nr. 3, som hhv. viser princippet for spildevandskorridorerne og indsatsen mod overløb af fællesvand fra byen.

Det fremgår af § 11 i bekendtgørelsen om den Økonomiske Ramme, at Forsyningssekretariatet kan øge et vandselskabs økonomiske ramme til afholdte omkostninger eller meromkostninger, herunder til kommunalt godkendte mål. Udgifterne afholdes af Spildevandsselskabet, og selskabet kan herefter de efterfølgende år ansøge om tillæg til den økonomiske ramme.

Ifølge [adresse] er de estimerede omkostninger til projekt ”Bedre Badevand” ca. 100 mio. kr., og "omkostningerne bliver delvist lånefinansieret, og medfører ingen takststigninger". I [adresse] oplæg nævnes det til sammenligning, at en "separering af et større delområde som f.eks. Mølholm koster ca. 125 mio. kr. og hele [adresse] ca. 170 mio. kr. – hvor udførelsen strækker sig over 10 – 15 år".

Forvaltningen kan konstatere, at projektet omfatter en række tiltag, som øger kloaksystemets kapacitet til at tilbageholde og behandle spildevand fra fælleskloakken og på renseanlægget. Det må forventes at medføre en væsentlig nedgang i overløb af fællesvand fra [adresse] og fra bypass af renseanlægget. Det vurderes at være en omkostningseffektivt måde at reducere overløbene af fællesvand.

### Sagens videre forløb

Sagen skal alene behandles af Teknisk Udvalg.

Klima-, Natur- og Miljøudvalget orienteres.

### Klima og resiliensvurdering

Projektet er ikke et egentligt klimatilpasningsprojekt på spildevandsområdet. Men det nedbringer mængden af urenset spildevand og næringsstoffer fra fælleskloakken, og kan derigennem reducere påvirkning fra overløbene, som forventeligt intensiveres ved klimaændringerne. Projektet bidrager også til [adresse] resiliens strategi ved, at de uhygiejniske forhold fra udledningen af urenset spildevand reduceres markant.

### Teknik- og Miljødirektøren indstiller,

|  |  |
| --- | --- |
| at | Teknisk Udvalg godkender Vejle Spildevand A/S' mål for Projekt Bedre Badevand, som fremgår af den vedlagte beskrivelse fra spildevandsselskabet af projektet og dets mål. |

### Beslutning

Godkendt.